**Zmluva o dielo č. 18/2019**

***uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov***

(ďalej ako „**zmluva**“)

medzi nasledovnými zmluvnými stranami:

**Objednávateľ:**

Názov: **Gymnázium a základná škola Sándora Máraiho s VJM**

Sídlo: Kuzmányho 6, 041 74 Košice

IČO: 00161 004

zastúpený/štatutárny orgán: Mgr. Eva Csurkó, riaditeľka školy

DIČ: 20 20 762 392

Bankové spojenie: SK 12 8180 0000 0070 0018 7225

(ďalej ako „**objednávateľ**“)

a

**Zhotoviteľ:**

Názov **Andreánsky s.r.o.**

Sídlo: Národná trieda č. 4

zastúpený/štatutárny orgán: Ing. Andrej Andreánsky

IČO 44 668 449

DIČ 2022821691

IČ DPH: nie je platcom DPH

Bankové spojenie: SK 67 6500 0000 0000 20304255

(ďalej ako „**zhotoviteľ**“ a spolu s objednávateľom ako „**zmluvné strany**“)

**Článok I**

**Úvodné ustanovenie**

Táto zmluva sa uzatvára priamym zadaním v zmysle § 1, odstavec 14 pri zákazke s nízkou hodnotou do 5000 bez DPH podľa zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „**zákon o verejnom obstarávaní**“). Objednávateľ na obstaranie predmetu tejto zmluvy použil priame zadanie zákazky v zmysle IS č. 7/2019.

**Článok II**

**Predmet zmluvy a miesto plnenia**

* 1. Predmetom tejto zmluvy je záväzok zhotoviteľa zhotoviť pre objednávateľa dielo:

**Názov diela** : „ **Výmena vstupnej brány s montážou„**

**Miesto dodania diela** : Priestory školského dvora Gymnázia a základnej školy Sándora Máraiho s VJM, Kuzmányho 6, v Košiciach, parcela č. KN 224/1, zapísané na LV č. 10 800, katastrálne územie Košice, Staré Mesto podľa špecifikácie v cenovej ponuke č. 07.05.2019/01

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní kvalitatívnych a technických podmienok, v súlade s platnými technickými normami a všeobecne záväznými právnymi predpismi, za podmienok dohodnutých v zmluve, riadne a včas zhotovené dielo odovzdať objednávateľovi.
  2. Zhotoviteľ potvrdzuje, že sa v plnom rozsahu a  úplne oboznámil s  rozsahom, povahou a charakterom diela, všetkými súvisiacimi podmienkami a okolnosťami podstatnými pre vyhotovenie diela, že sú mu známe technické, kvalitatívne a iné podmienky potrebné k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné.
  3. Všetky veci a podklady, ktoré sú potrebné k zhotoveniu diela podľa tejto zmluvy, je povinný zaobstarať zhotoviteľ, pokiaľ nie je v tejto zmluve výslovne uvedené, že ich zaobstará objednávateľ.

**Článok III**

**Čas plnenia**

1. Zhotoviteľ sa zaväzuje, že dielo zrealizuje najneskôr **do 12 týždňov od uhradenia 50% zálohy**.
2. Podmienkou zmeny termínu zhotovenia diela podľa tohto článku zmluvy je skutočnosť, že zhotoviteľ ohlási dôvod na zmenu a objednávateľ túto zmenu schváli. Zmenu termínu zhotovenia diela schvaľuje objednávateľ písomnou formou. Zhotoviteľ v týchto prípadoch nie je počas tejto schválenej doby v omeškaní s ukončením a odovzdaním diela.

**Článok IV**

**Cena diela**

1. Celková cena za kompletné zrealizovanie diela je:

Cena: **2 361,00 EUR, slovom**: Dvetisíctristošesťdesiatjeden, zhotoviteľ nie je platcom DPH.

1. Cena diela bola určená ako súčet položiek rozpočtu, ktorý tvorí prílohu č. 1 tejto zmluvy.
2. **Cena diela obsahuje všetky náklady na zhotovenie diela,** predovšetkým náklady na zhotovenie konštrukcie samonosnej brány pre otvor š.4000 mm x v. 2000 mm, samonosný systém na posuvnú bránu, ozubený hrebeň, horné vodiace vedenie, L profil, montáž a upevnenie vozíkov a samonosnej brány, set motora pre posuvnú bránu Euromatic 500, montáž motorov a naprogramovanie elektroniky bez kabeláže, stavebné práce prípravné na osadenie brány.
3. Zhotoviteľ vyhlasuje, že sa dôkladne oboznámil s povahou a rozsahom diela, vrátane potreby všetkých práv, ktorých nadobudnutie je potrebné pre zrealizovanie diela.
4. Zhotoviteľ nie je oprávnený účtovať objednávateľovi žiadne dodatočné náklady, hoci by pre riadne dokončenie diela ako celku podľa Dokumentácie boli potrebné materiály, výrobky alebo práce nezahrnuté v cenovej ponuke, okrem tých, ktoré vzniknú na základe neskoršej požiadavky objednávateľa na zmenu diela z dôvodov ustanovených v tejto zmluve a ktoré budú predmetom jeho písomného odsúhlasenia podľa tejto zmluvy a na základe čoho dôjde následne k uzatvoreniu dodatku k tejto zmluve, a to ešte pred realizáciou týchto zmien diela.

**Článok V**

**Spôsob fakturácie a platobné podmienky**

1. Zhotoviteľ je oprávnený účtovať objednávateľovi zálohu vo výške 50 % z celkovej ceny diela a objednávateľ je povinný zaplatiť zhotoviteľovi zálohu.
2. Zhotoviteľ má záložné právo k zhotovenému dielu až do úplného zaplatenia ceny za dielo vrátane príslušenstva.
3. Zhotoviteľ zašle objednávateľovi vyúčtovaciu faktúru po odrátaní zálohy, s vyúčtovaním doplatkom spolu v 2 (dvoch) vyhotoveniach.
4. Platba sa považuje za uhradenú dňom odpísania jej sumy z účtu objednávateľa v prospech účtu zhotoviteľa, ktoré sú uvedené v záhlaví tejto zmluvy.

**Článok VI**

**Spôsob realizácie diela**

* 1. Zhotoviteľ je povinný dodržiavať pri plnení predmetu tejto zmluvy, resp. pri zhotovovaní diela podľa tejto zmluvy, všetky súvisiace všeobecne záväzné právne predpisy a technické normy.
  2. Zhotoviteľ vyhlasuje, že pred podpisom tejto zmluvy si stavenisko a jeho okolie prehliadol a overil si všetky s tým súvisiace dostupné informácie v takej miere, že je plne oboznámený s jeho tvarom a charakteristikou a možnosťami prístupu na stavenisko počas plnej prevádzky budovy školy, ako aj s potrebou všetkých práv potrebných pre realizáciu diela.
  3. Zhotoviteľ od objednávateľa v tejto súvislosti nepožaduje, obmedzenia premávky motorových vozidiel, nakoľko práce na diele bude realizovať prevažne v popoludňajších hodinách.
  4. Zhotoviteľ je povinný na požiadanie odovzdať objednávateľovi fotokópie dokladov o odbornej spôsobilosti všetkých osôb, ktorý budú vykonávať dielo.
  5. Zhotoviteľ počas realizovania diela a odstraňovania prípadných vád a nedorobkov na diele je povinný dodržiavať všetky právne predpisy upravujúce nakladanie s odpadmi, za čo nesie plnú právnu zodpovednosť.
  6. Zhotoviteľ v plnom rozsahu zodpovedá za bezpečnosť a ochranu zdravia pri práci a bezpečnosť technických zariadení pri realizácii odstraňovacích a stavebných prác, najmä v súlade s ustanoveniami vyhlášky .
  7. Zhotoviteľ preberá plnú zodpovednosť za primeranosť, stabilitu a bezpečnosť všetkých pracovných postupov a metód výstavby diela. Zhotoviteľ je povinný zaistiť bezpečnosť všetkých osôb oprávnených byť na stavenisku a podniknúť všetky patričné opatrenia na ochranu životného prostredia na stavenisku a mimo neho tak, aby sa zamedzilo škodám alebo ohrozeniu osôb alebo majetku, alebo iným nepriaznivým účinkom realizácie diela. Objednávateľ nezodpovedá za akékoľvek odškodnenie alebo kompenzácie splatné ktorémukoľvek robotníkovi alebo inej osobe vykonávajúcej práce na diele.

**Článok VII**

**Odovzdanie a prevzatie diela, záručná doba a zodpovednosť za vady**

7.1. Predmetom riadneho odovzdania a prevzatia diela podľa tejto zmluvy bude celé dielo naraz, pokiaľ v tejto zmluve nie je uvedené inak.

7.2. O odovzdaní a prevzatí diela spíše objednávateľ a zhotoviteľ preberací protokol.

7.3. Objednávateľ sa zaväzuje dielo prevziať v prípade, ak bude dielo bez vád a nedorobkov .

7.4. V prípade ak objednávateľ bezdôvodne odmietne dielo prevziať, dielo sa považuje za prevzaté a odovzdané v deň

preberacieho a odovzdávacieho konania, alebo v deň, kedy sa takéto konanie malo konať.

7.5. Ak objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov na diele, pre ktoré dielo nebolo prevzaté objednávateľom, opakuje sa preberacie konanie podľa tohto článku zmluvy.

7.6. Zhotoviteľ zodpovedá za to, že dielo bude zhotovené podľa podmienok tejto zmluvy a že počas záručnej doby bude mať vlastnosti dohodnuté v tejto zmluve.

7.7. Zmluvné strany sa dohodli, že záručná doba bude trvať **60 mesiacov** a začína plynúť odo dňa odovzdania a prevzatia diela bez vád a nedorobkov. Záruka sa poskytuje za podmienky realizácie garančných prehliadok objednávaných v jej priebehu zo strany objednávateľa u zhotoviteľa 2x za rok.

7.8. Práva zo zodpovednosti za vady musia byť uplatnené u zhotoviteľa v záručnej dobe, inak tieto práva zanikajú.

7.9 Vlastnícke právo k predmetu diela prechádza zo zhotoviteľa na objednávateľa úplným zaplatením ceny za dielo v zmysle tejto zmluvy po jeho ukončení .

**Článok VIII**

**Všeobecné a záverečné ustanovenia**

1. Pri plnení tejto zmluvy sa riadia zmluvné strany v prvom rade jej ustanoveniami. Pri riešení otázok neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Z. z. Obchodný zákonník v znení neskorších predpisov, zákona č. 40/1964 Zb. Občiansky zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. S výnimkou štatutárnych zástupcov objednávateľa resp. inej osoby výslovne písomne splnomocnenej štatutárnymi zástupcami objednávateľa, nemajú žiadne tretie osoby akékoľvek oprávnenie rokovať alebo dohodovať so zhotoviteľom zmenu podmienok tejto zmluvy alebo meniť dohodnutý rozsah diela, cenu diela alebo akokoľvek meniť ustanovenia tejto zmluvy.
3. Pre vylúčenie akýchkoľvek pochybností platí, že akékoľvek zhotoviteľom poskytnuté výkony nad dohodnutý rozsah diela, prípadné práce naviac, zlepšenia a pod., ktoré nebudú objednávateľom vopred výslovne písomne uznané formou písomného dodatku k tejto zmluve, nebudú objednávateľom zhotoviteľovi uhradené a zhotoviteľ nie je oprávnený požadovať ich zaplatenie z akéhokoľvek dôvodu.
4. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
5. Akékoľvek dohody, zmeny, alebo doplnenia k tejto zmluve sú pre zmluvné strany záväzné len vtedy, keď sú obojstranne podpísané a nadobudnú účinnosť. Návrhy dodatkov k tejto zmluve môže predkladať ktorákoľvek zo zmluvných strán.
6. V prípade zmeny obchodného mena, atestov, čísla účtu alebo iných údajov alebo skutočností, potrebných pre riadne plnenie tejto zmluvy, každá zo zmluvných strán oznámi túto skutočnosť bezodkladne druhej strane.
7. Jednotlivé ustanovenia tejto zmluvy sú oddeliteľné v tom zmysle, že neplatnosť niektorého z nich nespôsobuje neplatnosť tejto zmluvy ako celku. Pokiaľ by sa v dôsledku zmeny právnej úpravy niektoré ustanovenie tejto zmluvy dostalo do rozporu so slovenským právnym poriadkom (ďalej len "kolízne ustanovenie") a predmetný rozpor by spôsoboval neplatnosť tejto zmluvy ako takej, bude táto zmluva posudzovaná, akoby kolízne ustanovenie nikdy neobsahovala a vzťah zmluvných strán sa bude v tejto záležitosti spravovať všeobecne záväznými právnymi predpismi, pokiaľ sa zmluvné strany nedohodnú na znení nového ustanovenia, ktoré by nahradilo kolízne ustanovenie.
8. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
9. Prílohami tejto zmluvy, ktoré sú súčasťou tejto zmluvy, sú:

Príloha č. 1 – rozpočet diela

1. Táto zmluva sa vyhotovuje v 2 (dvoch) rovnopisoch v slovenskom jazyku, vrátane neoddeliteľnej súčasti zmluvy o dielo a to je rozpočet diela. (príloha č . 1)
2. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej obsahu a nemajú proti jej forme a obsahu žiadne námietky, čo potvrdzujú vlastnoručnými podpismi.

V Košiciach: dňa 19.09.2019 V Košiciach, dňa: 19.09.2019

Za objednávateľa: Mgr. Eva CSURKÓ Za zhotoviteľa: Ing. Andrej Andreánsky

riaditeľka školy

............................................................... ............................................................